താലിബാനെ അംഗീകരിച്ച് ചൈന സൗഹൃദത്തിനും തയാറെന്ന് പ്രഖ്യാപനം അഫ്ഗാനിസ്ഥാനില് അധികാരം പിടിച്ചെടുത്ത താലിബാനെ അംഗീകരിച്ച് ചൈന. താലിബാന് ഭരണകൂടവുമായി സൗഹൃദത്തിന് തയാറാണെന്ന് ചൈനീസ് വക്താവ് വ്യക്തമാക്കി. അഫ്ഗാനില് നിന്ന് അമേരിക്ക പിന്മാറിയതിന് പിന്നാലെ താലിബാനുമായി സൗഹൃദം സ്ഥാപിക്കാനുള്ള ശ്രമത്തിലാണ് ചൈന. അഫ്ഗാനിലെ ഭരണം താലിബാന് പിടിച്ചെടുത്തതില് ലോകരാഷ്ട്രങ്ങള് നിശബ്ദത പാലിക്കുന്ന സാഹചര്യത്തിലാണ് ചൈനയുടെ നീക്കമെന്നത് ശ്രദ്ധേയമാണ്. അഫ്ഗാനിസ്ഥാനുമായി 47 കിലോമീറ്റര് അതിര്ത്തി ചൈന പങ്കിടുന്നുണ്ട്. ചൈനീസ് സര്ക്കാരിനെതിരെ പോരാടുന്ന ഉയ്ഗൂര് മുസ്ലിം വിഭാഗങ്ങള്ക്ക് താലിബാന് സഹായം നല്കിയേക്കുമെന്ന ഭയവും ചൈനയ്ക്കുണ്ട്. Read Also : കാബൂളില് കുടുങ്ങിയത് ഇരുന്നൂറിലേറെ ഇന്ത്യക്കാര് കഴിഞ്ഞ മാസം താലിബാന് ചൈനീസ് വിദേശകാര്യ മന്ത്രിയുമായി ചര്ച്ച നടത്തിയിരുന്നു. ഈ ചര്ച്ചയില് ഉയ്ഗൂര് വിഭാഗങ്ങള്ക്ക് പിന്തുണ നല്കില്ലെന്ന് താലിബാന് ഉറപ്പ് നല്കിയതായാണ് സൂചന. ചൈനയുമായി നല്ല ബന്ധം സ്ഥാപിക്കാന് താലിബാന് നിരന്തരം താത്പര്യം പ്രകടിപ്പിച്ചിരുന്നു. അഫ്ഗാനിസ്ഥാന്റെ വികസനത്തിലും പുനര്നിര്മാണത്തിലും ചൈനയുടെ സഹകരണം അവര് പ്രതീക്ഷിക്കുന്നുണ്ട്, ചൈനീസ് വിദേശകാര്യ വക്താവ് ഹുവാ ചുനീയിങ് പറഞ്ഞു. ഞങ്ങള് ഈ ക്ഷണത്തെ സ്വീകരിക്കുന്നുവെന്നും, അഫ്ഗാന് ജനതയുടെ അവകാശങ്ങളെ മാനിക്കുമെന്നും, കൂടാതെ അഫ്ഗാനിലെ വികസനപ്രവര്ത്തനങ്ങള് തുടരാന് സഹായിക്കുമെന്നും ഹുവാ ചുനീയിങ് കൂട്ടിച്ചേര്ത്തു. Read Also : അഫ്ഗാന് മുന് പ്രസിഡന്റ് അഷ്റഫ് ഗനി ഒമാനില് അഫ്ഗാനില് സുഗമമായ അധികാര കൈമാറ്റം ഉറപ്പുവരുത്തണമെന്നും അഫ്ഗാനികളുടെയും മറ്റ് വിദേശ പൗരന്മാരുടെയും സുരക്ഷ ഉറപ്പുവരുത്തുന്ന, തുറന്നതും എല്ലാവരെയും ഉള്ക്കൊള്ളുന്നതുമായ ഒരു മുസ്ലിം സര്ക്കാര് ഉണ്ടാവണമെന്നും അഫ്ഗാനോട് ആവശ്യപ്പെടുന്നതായും ഹുവാ ചുനീയിങ് പറഞ്ഞു. അഫ്ഗാനിസ്ഥാനില്, അമേരിക്ക ഉള്പ്പെടെയുള്ള രാജ്യങ്ങള് എംബസി പ്രവര്ത്തനം അവസാനിപ്പിച്ചെങ്കിലും, ചൈനീസ് എംബസി ഇപ്പോളും പ്രവര്ത്തിക്കുന്നുണ്ട്. അമേരിക്കന് എംബസികള്ക്ക് നേരെ ആക്രമണം നടത്തില്ലെന്ന് നേരത്തെ താലിബാന് പ്രഖ്യാപിച്ചിരുന്നു. Story Highlight: China to friendly relation with Taliban